**ACTA DE SESSIÓ ORDINÀRIA DEL PLE DE L’AJUNTAMENT DE L’ALBAGÉS**

Identificació de la sessió

NÚM SESSIÓ: **03/2012**

**SESSIÓ ORDINÀRIA**

DIA : 28 de març de 2012

HORA : 15:30 h

LLOC: Sala de Plens de l'Ajuntament de L’Albagés

**Assistents:**

Albert Donés Antequera, Alcalde

Maria Teresa Melero Gasol, regidora

Josep Ramon Cuadrat Rey, regidor

**NO ASSISTEIXEN, EXCUSANT-SE:**

Joan Juvero Iglesias, regidor

Arnau Preixens Rufé, regidor

Alba Roigé Triquell, regidora

Samuel Aris Oriol, regidor

Actua com a Secretària: Alba Martí Vallès

A l’Albagés, a 28 de març de 2012. Reunit el Ple de l’Ajuntament, prèvia convocatòria, i sota la presidència del Sr. Albert Donés Antequera, un comprovada l’assistència del nombre suficient de membres per a la vàlida realització de la sessió, es passa a resoldre el següent:

**ORDRE DEL DIA**

1.- Aprovació, si s’escau, de l’esborrany de les actes de les sessions anteriors (ordinària celebrada el dia 16 de febrer de 2011 i extraordinària celebrada el dia 29 de febrer de 2012).

2.- Aprovació, si s’escau, l’adhesió al Pla Extraordinari d’assistència financera local de la Diputació de Lleida.

3.- Adjudicar, si s’escau, l’obra titulada “Desglossat primer del ramal 1 de la xarxa de clavegueram”.

4.- Adjudicar, si s’escau, l’obra titulada “Construcció d’un nou tram de la xarxa de sanejament”.

5.- Aprovar, si s’escau, la certificació núm. 1 de l’obra titulada “Condicionament del calvari, replà de les coves i camí del cementiri, 1ª fase”.

6.-Aprovar, si s’escau, la certificació núm. 1 de l’obra titulada “Condicionament del camí del cementiri”.

7.- Aprovar, si s’escau, la devolució de la fiança definitiva de l’obra titulada “Reposició de teulada i instal·lació de calefacció de les dependències municipals”.

8.- Aprovar, si s’escau, la modificació de l’Ordenança Fiscal núm. 8 reguladora de la taxa de cementiri municipal.

9.- Adjudicar, si s’escau, la contractació de la compleció del POUM de l’Albagés i sol·licitar una subvenció, modalitat ajut directe, a la Diputació de Lleida per atendre les despeses del honoraris.

10- Donar compte dels decrets d’alcaldia.

11.- Precs i preguntes.

Un cop comprovada l’assistència del nombre suficient de membres per a la vàlida realització de la reunió i abans d’iniciar la sessió, el Sr. alcalde manifesta la necessitat d’incloure uns nous punts en l’ordre del dia, relatius als següents assumptes:

* **Aprovar, si s’escau, el Pla Local de Joventut 2012-2015.**
* **Adjudicar, si s’escau, la contractació de les analítiques de l’aigua.**
* **Aprovar, si s’escau, la designació d’advocat per comparèixer al Judici Contenciós- Administratiu interposat pel Sr. Antonio Moreno Jaen.**
* **Informar al Ple sobre la relació certificada enviada al Ministeri d'Hisenda i Administracions Públiques.**
* **Aprovació, si s’escau, l’expedient de modificació de crèdit 1/2011.**

D’acord amb el que disposen els articles 103.3 del Real Decret Legislatiu 2/2003, de 18 d’abril, pel qual s’aprova el TRLMRLC i 82.3 del Real Decret 2568/86, de 28 de novembre, pel qual s’aprova el ROF, el Ple ratifica la urgència dels assumptes i s’acorda per unanimitat ampliar l’ordre del dia.

**DESENVOLUPAMENT DE LA SESSIÓ:**

**1.- Aprovació, si s’escau, de l’esborrany de les actes de les sessions anteriors (ordinària celebrada el dia 16 de febrer de 2012 i extraordinària celebrada el dia 29 de febrer de 2012).**

Es dónen per llegides les actes de les sessions anteriors, a saber, ordinària celebrada el dia 16 de febrer de 2012 i extraordinària celebrada el dia 29 de febrer de 2012, de les quals s'ha entregat l’esborrany juntament amb la convocatòria de la sessió d'avui.

De conformitat amb el que estableix l'article 110.3 del Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, el Sr. Alcalde pregunta als Srs. Regidors si volen presentar-hi alguna esmena.

Al no haver-hi cap esmena per part dels Srs. Regidors, s’acorda per unanimitat del nombre legal de membres de la corporació aprovarles esmentades actes.

**2.- Aprovació, si s’escau, l’adhesió al Pla Extraordinari d’assistència financera local de la Diputació de Lleida.**

Vist el Conveni subscrit entre la Generalitat de Catalunya i la Diputació de Lleida, amb què s’estableix el Pla d’Assistència Financera Local,

Vist que en l’esmentat conveni estableix que la Diputació de Lleida aporti 216 milions d’euros per tal d’avançar els pagaments que els diferents departaments de la Generalitat de Catalunya acumulen amb els municipis de la demarcació de Lleida,

Vist que aquests recursos aniran destinats a despeses de llars d’infants, conservatoris, escoles de música, serveis escolars dels consells comarcals i el fons de cooperació local dels ajuntaments i consells,

Vist que, en les esmentades línies, el deute que la Generalitat de Catalunya manté amb l’ajuntament de l’Albagés ascendeix a la quantitat de 27.865,70 € corresponents al Fons de Cooperació Local i Tram supramunicipal,

Per tot, el Ple de l’ajuntament acorda per unanimitat:

Primer.-Adherir-se al Conveni subscrit entre la Generalitat de Catalunya i les Diputacions Provincials catalanes, amb què s’estableix el Pla d’Assistència Financera Local.

Segon.- Que d’acord amb el que es preveu en l’esmentat Conveni, sol·licitar a la Diputació de Lleida un pagament per import de 27.865,70 €, per compte dels crèdits que aquest Ajuntament té enfront la Generalitat de Catalunya i que s’ha esmentat més a dalt.

Tercer.- Que, en garantia de la devolució de l’avançament sol·licitat, l’Ajuntament transmet els drets de cobrament dels esmentats crèdits a favor de la Diputació de Lleida, de forma que, per quedar alliberada del deute, la Generalitat de Catalunya els haurà de fer efectius directament a aquesta Diputació.

Quart.- Que en el supòsit que la Generalitat de Catalunya procedeixi a la revocació de la/les subvencions que es relacionen en el document adjunt, abans de què aquesta faci el pagament a la Diputació de Lleida en els termes del Conveni, l’Ajuntament es compromet a retornar l’import d’aquesta/es subvencions percebuda/es a la Diputació de Lleida.

Cinquè.- Que l’Ajuntament destinarà les quantitats obtingudes del Pla d’Assistència Financera Local exclusivament a satisfer despeses de personal de la Corporació i deutes d’aquesta amb contractistes, concessionaris i altres proveïdors.

**3.- Adjudicar, si s’escau, l’obra titulada “Desglossat primer del ramal 1 de la xarxa de clavegueram”.**

Atès que l’Ajuntament de l’Albagés ha resultat beneficiària dins del Pla Únic d’Obres i Serveis de Catalunya, anualitat 2011,d’una subvenció destinada a l’execució de l’obra denominada “Desglossat primer del ramal 1 de la xarxa de clavegueram”.

Vist l’expedient de contractació per l’adjudicació del contracte d’obra esmentada,

Vista la consulta efectuada a diverses empreses capacitades per dur a terme l’objecte del contracte,

Vist l’informe expedit en data 25 de març de 2012 pel tècnic redactor del projecte, Sr. Joan Vidal Balañà, en el que proposa a l’ajuntament de l’Albagés que l’oferta més avantatjosa és la presentada per l’empresa B.BIOSCA, SL per un import de 66.723,80 euros (IVA inclòs),

Vist que l’ajuntament ha obtingut autorització de la Generalitat de Catalunya, Servei Territorial de Carreteres a Lleida, de data 15 de març de 2012, per dur a terme l’esmentada obra, al trobar-se aquesta en xona de protecció de carretera.

Per tot l’exposat, el Ple acorda per unanimitat dels seus membres:

Primer.-Adjudicarl’obra titulada “Desglossat primer del ramal 1 de la xarxa de clavegueram”a l’empresa B. BIOSCA, SL per un import de 66.723,80 euros€ (IVA inclòs).

Segon.-Notificar el contingut del present acord a l’empresa adjudicatària perquè en prengui coneixement i als oportuns efectes legals, tot emplaçant-la a la constitució de la garantia definitiva com a requisit previ i preceptiu a la formalització de l’oportú contracte dins del termini de 10 dies a la recepció de la notificació. Així mateix, notificar-li que també ha de dipositar la fiança establerta en l’autorització expedida

per la Generalitat de Catalunya, Servei Territorial de Carreteres a Lleida per import de 36.000,00 €.

Tercer.-Notificar l’esmentat acord a la resta de licitadors, amb els recursos procedents.

Quart.-Facultar a l’alcalde per a què porti a terme tots i cadascun dels tràmits que resultin pertinents per a dotar de plena efectivitat l’acord precedent.

Cinquè.-Imputar la despesa resultant de l’esmentada contractació al vigent pressupost corresponent a l’exercici 2011.

**4.- Adjudicar, si s’escau, l’obra titulada “Construcció d’un nou tram de la xarxa de sanejament”.**

Vist el projecte redactat per l’arquitecta, Sra. Carme Masbernat Lamarca, per a l’execució de l’obra titulada “Construcció d’un nou tram de la xarxa de sanejament” per un import d’execució per contracta de 42.000,01 €.

Vist que l’aprovació de l’esmentat projecte s’ha tramitat de conformitat amb allò disposat a l’article 48 del Decret Legislatiu 1/2010 pel que s'aprova el text refós de la llei d'urbanisme i 57 del Decret 305/2006 pel que s’aprova el Reglament de la Llei d’urbanisme, i que el projecte ha estat aprovat definitivament per la Comissió Territorial d’Urbanisme de Lleida reunida en data 22 de març de 2012, al ser aquest organisme el competent en tant quees tracta d’una actuació en sòl no urbanitzable,

Atès que l’Ajuntament de l’Albagés ha resultat beneficiària dins del Pla Únic d’Obres i Serveis de Catalunya, anualitat 2012,d’una subvenció destinada a l’execució de l’obra denominada “Construcció d’un nou tram de la xarxa de sanejament”,

Vist l’expedient de contractació per l’adjudicació del contracte d’obra esmentada,

Vista la consulta efectuada a diverses empreses capacitades per dur a terme l’objecte del contracte,

Vist que l’oferta econòmicament més avantatjosa és la presentada per l’empresa CONSTRUCCIONS LLIMÓS, SL,

Per tot l’exposat, el Ple acorda per unanimitat dels seus membres:

Primer.-Adjudicar l’obra titulada “Construcció d’un nou tram de la xarxa de sanejament” a l’empresa CONSTRUCCIONS LLIMÓS, SL per un import de 42.000,01 euros € (IVA inclòs).

Segon.-Notificar el contingut del present acord a l’empresa adjudicatària perquè en prengui coneixement i als oportuns efectes legals, tot emplaçant-la a la signatura del corresponent contracte.

Tercer.-Notificar l’esmentat acord a la resta de licitadors, amb els recursos procedents.

Quart.-Facultar a l’alcalde per a què porti a terme tots i cadascun dels tràmits que resultin pertinents per a dotar de plena efectivitat l’acord precedent.

Cinquè.-Imputar la despesa resultant de l’esmentada contractació al vigent pressupost corresponent a l’exercici 2012.

**5.-Aprovar, si s’escau, la certificació núm. 1 de l’obra titulada “Condicionament del calvari, replà de les coves i camí del cementiri, 1ª fase”.**

El Ple acorada per unanimitat retirar aquest punt de l’ordre del dia.

**6.-Aprovar, si s’escau, la certificació núm. 1 de l’obra titulada “Condicionament del camí del cementiri”.**

Vist la certificació presentada per l’enginyer industrial, Sr. Jordi Masip Oronich, per import de 38.824,85 euros, corresponent a l’obra titulada “Condicionament del camí del cementiri”,

S’exposa al Ple la mateixa, i s’ acorda per unanimitat dels seus membres:

Primer.-Aprovar la primera i única certificació de l’obra titulada “Condicionament del camí del cementiri”,presentada per l’enginyer industrial, Sr. Jordi Masip Oronich, per import de 38.824,85 euros.

Segon.- Fer tramesa de la certificació aprovada i d’aquest acord a la Diputació de Lleida, per tal de tramitar la subvenció aprovada per aquesta obra, amb la línia d’ajut Pla de Finançament Local, anualitat 2010.

**7.- Aprovar, si s’escau, la devolució de la fiança definitiva de l’obra titulada “Reposició de teulada i instal·lació de calefacció de les dependències municipals”.**

S’exposa al Ple que l’empresa CONSTRUCCIONS LLIMÓS, SL va constituir un aval bancari, en concepte de garantia definitiva de l’obra titulada”“Reposició de teulada i instal·lació de calefacció de les dependències municipals”per un import de 3.725,00 euros.

Atès que el dia 5 de desembre de 2009 es va signar l’acta de recepció de l’obra, que ha transcorregut més d’un any des de la finalització de l’esmentada obra, i que durant aquest temps no s’ha produït cap reclamació inherent a la mateixa.

Per tot l’exposat, el ple acorda per unanimitat dels seus membres:

Primer.- Autoritzar la cancel·lació i devolució de la fiança definitiva prestada a través d’aval bancari per l’empresa CONSTRUCCIONS LLIMÓS, SL, en concepte de garantia definitiva de l’obra titulada “Reposició de teulada i instal·lació de calefacció de les dependències municipals”per un import de 3.725,00 euros.

Segon.-Facultar el Sr. Alcalde per a la signatura d’aquella documentació necessària per fer efectiu aquest acord.

Tercer- Publicar al BOP de Lleida la devolució de la garantia definitiva per un termini de 20 dies.

Quart.-Fer tramesa d’aquest acord a l’empresa interessada.

**8.- Aprovar, si s’escau, la modificació de l’Ordenança Fiscal núm. 8 reguladora de la taxa de cementiri municipal.**

Per resolució de l’Alcaldia es va acordar iniciar l’expedient de modificació de l’Ordenança fiscal núm. 8 reguladora de la taxa de cementiri.

Així mateix es va acordar encarregar a la secretaria-interventora d’aquest Ajuntament l’emissió d’un informe jurídic sobre el procediment a seguir.

El Text refós de la Llei d’hisendes locals aprovat per RDL 2/2004, de 5 de març estableix en els seus articles 15 a 19 el procediment per a l’aprovació i modificació de les ordenances fiscals reguladores dels tributs locals.

Els acords de modificació hauran de contenir la nova redacció dels preceptes afectats.

En particular, l’article 16.1 del text refós de la Llei d’hisendes locals aprovat per RDL 2/2004, de 5 de març estableix que les ordenances fiscals contindran com a mínim la determinació dels elements tributaris, el règim de declaració i d’ingrés, així com les dates d’aprovació i d’inici de la seva aplicació.

La Secretària-interventora d’aquest Ajuntament ha emès l’informe sobre la modificació de l’ordenança fiscal anteriorment esmentades.

Per tot això, el Ple acorda per unanimitat l’adopció dels següents acords:

Primer.- Aprovar provisionalment per a l’exercici 2012 i següents, la modificació de l’Ordenança fiscal núm. 8 reguladora de la taxa de cementiri, en els termes següents:

- Article 6è. Quota tributària:

Nínxols perpetus..............................................700 €

Segon.- Els acords definitius en matèria de modificació d’ordenances fiscals per a l’exercici 2012 i següents es publicaran en el Butlletí Oficial de la Província sota els criteris següents:

1) Es publicaran íntegrament els apartats dels articles que hagin estat objecte de modificació i que facin referència als elements tributaris de determinació obligatoris per part de l’ajuntament.

Tercer.- Exposar al públic en el tauler d’anuncis de l’ Ajuntament l’ anterior acord provisionals, durant el termini de trenta dies hàbils, comptats des del dia següent al de la publicació de l’anunci d’exposició en el Butlletí Oficial de la Província.

Durant el període d’exposició pública de les ordenances, els qui tinguin un interès directe o resultin afectats, en els termes previstos a l’article 18 del text refós de la Llei d’hisendes locals aprovat per RDL 2/2004, de 5 de març, podran examinar l’expedient i presentar-hi les reclamacions que creguin oportunes. Transcorregut el període d’exposició pública sense que s’hagin presentat reclamacions, l’acord adoptat restarà definitivament aprovat i es publicarà en el Butlletí Oficial de la Província el text íntegre de les modificacions efectuades.

**9.- Adjudicar, si s’escau, la contractació de la compleció del POUM de l’Albagés i sol·licitar una subvenció, modalitat ajut directe, a la Diputació de Lleida per atendre les despeses del honoraris.**

Atès que en data 15 de juliol de 2005, el Conseller de Política Territorial i Obres Públiques va resoldre adjudicar els concursos per la licitació de dotze contractes d’assistència tècnica per a la redacció de Plans d’Ordenació Urbanística Municipal, segons la convocatòria PTO/181/2004, de 3 de juny, i modificada parcialment per l’ordre PTO/305/2004, de 6 de juny,

Atès que per diversos motius, l’empresa adjudicatària BCQ, SLP, va comunicar a l’ajuntament que, de no resoldre les discrepàncies que actualment manté amb la Generalitat de Catalunya, no continuaria amb la compleció del POUM iniciat al municipi de l’Albagés,

Vist que l’ajuntament de l’Albagés té la intenció de contractar la compleció del Pla d’Ordenació Urbanística Municipal i que s’ha sol·licitat diversos pressupostos d’honoraris tècnics,

El Ple de la Corporació acorda per unanimitat dels seus membres,

Primer.- Adjudicar la compleció del Pla d’Ordenació Urbanística Municipal (POUM) a l’arquitecte, Sr. Lluís Guash Fort per import de 18.000,00 euros (exclòs IVA).

Segon.- Sol·licitar a la Diputació de Lleida la concessió d’un ajut per atendre la despesa.

Tercer.- Notificar aquest acord a l’adjudicatari.

Quart.- Facultar a l’alcalde per dur a terme tots i cadascun dels tràmits que resultin pertinents per a dotar de plena efectivitat l’acord precedent

**10.-Aprovar, si s’escau, el Pla Local de Joventut 2012-2015.**

S’exposa al Ple el Pla Local de Joventut 2012-2015 redactat per la tècnica Compartida de Joventut del Programa Dinamo del Consell Comarcal de les Garrigues, Sra. Marta Peiró, que inclou les polítiques en matèria de joventut a desenvolupar des de l’ Ajuntament de l’Albagés.

La principal finalitat del Pla fa referència a la necessitat de generar un Pla Global i Integral en matèria de Joventut en el sí d’aquest municipi per tal de poder emmarcar unes Polítiques de Joventut que englobin totes aquelles accions previstes a curt o mitjà termini i modificables a llarg termini per tal de poder donar resposta a les necessitats de participació i emancipació dels joves d’aquest municipi.

Per tant, el Pla Local de l’Ajuntament de l’Albagés s’ha d’entendre com una eina de

treball, la qual ha de fer possible planificar, dirigir, gestionar de manera estratègica i operativa, implementar, avaluar i orientar amb la finalitat d’establir i/o millorar totes aquelles intervencions previstes en matèria de Joventut des de l’Administració Local; i a partir d’aquí, poder gestionar de manera planificada totes aquelles intervencions

dirigides als joves del municipi.

Per l’ exposat, el Ple acorda per unanimitat dels seus membres:

Primer.- Aprovar el Pla Local de Joventut de l’Albagés.

Segon.- Facultar el Sr. Alcalde per a la signatura de la documentació necessària per tramitar el Pla.

Tercer.- Notificar al Consell Comarcal de les Garrigues aquest acord.

**11.- Adjudicar, si s’escau, la contractació de les analítiques de l’aigua.**

Vist la proposta presentada per l’empresa SOREA en data 5 de març de 2012 per dur a terme l’analítica complerta i de control de l’aigua (dipòsit i xarxa) del municipi de l’Albagés per import de 1.100,00 euros (sense IVA) per analítica,

Vist que l’ oferta presentada per la Diputació de Lleida per a dur a terme l’esmentada actuació ascendeix a la quantitat de 629,63 euros (sense IVA), per analítica.

Al ser l’oferta econòmicament més avantatjosa la presentada per la Diputació de Lleida,

Per l’ exposat el Ple de la corporació, acorda per unanimitat dels seus membres,

Primer.- Adjudicar la contractació de la prestació dels serveis de control de qualitat de les aigües destinades a consum humà del municipi de l’Albagés a la Diputació de Lleida pel preu de 629,63 euros (sense IVA), per analítica complerta.

Segon.- Facultar a l’alcalde per a la signatura d’aquella documentació necessària per fer efectiu aquest acord.

Tercer.- Notificar aquest acord a la Diputació de Lleida.

**12.- Aprovar, si s’escau, la designació d’advocat per comparèixer al Judici Contenciós- Administratiu interposat pel Sr. Antonio Moreno Jaen.**

El Sr. Alcalde exposa al ple que el Sr. Antonio Moreno Jaen, veí de l’Albagés ha interposat demanda contenciosa- administrativa contra l’ajuntament de l’Albagés.

Per aquest motiu, i atès que és necessari designar advocat per comparèixer a la vista oral prevista per al mes de maig i setembre,

El Ple acorda per unanimitat dels seus membres:

Primer.- Designar el Sr. ENRIC RUBIO GALLART, advocat, per comparèixer el dia a la vista oral dels judicis contenciosos- administratius interposats pel Sr. Antonio Moreno contra l’Ajuntament de l’Albagés.

Segon.-Facultar a l’alcalde pera que atorgui poders per a plets i pugui executar aquest acord.

**13.- Informar al Ple sobre la relació certificada enviada al Ministeri d'Hisenda i Administracions Públiques.**

Vist el que estableix el Reial Decret-Llei 4/2012, de 24 de febrer, pel qual es determinen obligacions d'informació i procediments necessaris per establir un mecanisme de finançament per al pagament als proveïdors de les entitats locals,

Vist que amb anterioritat al dia 15 de març de 2012, s'ha enviat relació certificada d'obligacions pendents de pagar al Ministeri d'Hisenda i Administracions Públiques,

En compliment de l’ establert a l’article 3.2 de l’esmentat precepte legal, que disposa que l’interventor ha d’informar al Ple de la Corporació de la relació certificada enviada.

Es procedeix a informar per part de la Interventora de la relació certificada enviada al Ministeri d'Hisenda i Administracions Públiques.

El Ple en resta assabentat.

**14.- Aprovació, si s’escau, l’expedient de modificació de crèdit 1/2011.**

L’Ajuntament de l’Albagés ha de contreure algunes obligacions el compliment de les quals no pot ser ajornat i per a les quals no existeix consignació de crèdit en el pressupost de l’exercici corrent, aprovat pel Ple de l’Ajuntament en sessió de 13 d’octubre de 2011 o bé la consignació existent resulta insuficient.

Per aquest motiu, l’alcalde exposa al Ple la proposta prèviament informada per l’Interventor i per la Comissió d’Hisenda i que és la següent,

**Despeses que cal finançar:**

Crèdit extraordinari

|  |  |  |
| --- | --- | --- |
| Partida | Concepte | Import |
| 92 / 22706 | Estudis i treballs tècnics | 10.000,00 |
| 33 / 62201 | Adequació biblioteca | 4.482,85 |
| **TOTAL CRÈDIT EXTRAORDINARI** | | **14.482,85** |

Suplement de crèdit

|  |  |  |
| --- | --- | --- |
| Partida | Concepte | Import |
| 45/210 | Conservació i manteniment d’infraestructures | 28.300,00 |
| 32/212 | Reparació i conservació escola de música | 2.500,00 |
| 15/22100 | Despeses de llum pública | 1.500,00 |
| 16/22101 | Pagament MAG consum aigua i manteniment | 4.000,00 |
| 32/22102 | Despeses de combustible, carburant i gas | 800,00 |
| 33/22600 | Festes populars | 4.700,00 |
| 011/31000 | Interessos préstec diputació | 500,00 |
| 23/46500 | Transferències a comarques (assistentes socials...) | 3.000,00 |
| 92/46501 | Transferències a comarques (SAT, nòmines...) | 12.000,00 |
| 33/46502 | Transferències a comarques (Dinamo...) | 2.000,00 |
| 16/46503 | Altres transferències (Joventut, esports...) | 5.300,00 |
| 16/46504 | Despeses de servei de socorrista | 6.700,00 |
| 92/48002 | Subvenció llibres escola | 1.500,00 |
| 33/61900 | Arranjament dels ramals 12, 13 i 16... | 1.832,00 |
| 33/61903 | Reposició del paviment de formigó al carrer... | 15.400,00 |
| 01/91103 | Amortització préstec Diputació de Lleida | 2.000,00 |
| **TOTAL SUPLEMENT DE CRÈDIT** | | **92.032,00** |

**Finançament que es proposa:**

Romanent de tresoreria per a despeses generals

|  |  |  |
| --- | --- | --- |
| **Partida** | **Concepte** | **Import** |
| 87000 | Romanent de tresoreria per a despeses generals | 106.514,85 |
| **TOTAL FINANÇAMENT** | | **106.514,85** |

Atès allò previst a l’article 177 i següents del Reial Decret Legislatiu 2/2004 de 5 de març pel qual s’aprova el Text Refós de la Llei Reguladora de les Hisendes Locals i els Articles 35 i ss. del Reial Decret 500/1990 de 20 d’abril que desenvolupa el capítol primer del títol VI de la Llei Reguladora de les Hisendes Locals.

Atès allò que disposa les bases del pressupost de l’exercici 2011, aprovat per acord del Ple de l’Ajuntament, en sessió de 13 d’octubre de 2011.

Vist l’informe emès a mans d’aquesta Secretaria- Intervenció en data 21 de març de 2012,

Vist l’informe emès per la Regidoria d’Hisenda en data 21 de març de 2012,

Per tot allò exposat aquest Ple fent ús de les atribucions que li han estat conferides de conformitat amb la vigent Llei 7/1985, de 02 d’abril, de Bases de Règim Local,

**ACORDA:**

PRIMER.-Aprovar per unanimitat dels membres assistents al Ple Aprovar l’expedient de suplement de crèdit i/o crèdit extraordinari número 1/2011,que cal finançar mitjançant romanent de tresoreria per a despeses del pressupost vigent de la corporació.

SEGON.-Exposar-lo al públic durant el termini reglamentari de quinze dies hàbils, mitjançant edicte al taulell d’anuncis de la Corporació i al Butlletí Oficial de la Província de Lleida.

TERCER.- En cas que no es presentin reclamacions, l’acord esdevindrà definitiu

**15- Donar compte dels decrets d’alcaldia.**

Es dóna compte dels Decrets d’Alcaldia que van des del Decret 12/12 , de 15 de febrer de 2012, al Decret 23/12, de 20 de març de 2012.

El Ple en resta assabentat.

**16.- Precs i preguntes.**

No n’hi ha.

I sense que existeixi cap més assumpte a tractar, el Sr. Alcalde aixeca la sessió quan són les 16:00 hores.

L’Albagés, a 28 de març de 2012.

En dono fe

L’Alcalde, La Secretària,

Albert Donés Antequera Alba Martí Vallès